છેલ્લા મહિનાઓથી કાશ્મીર ઘાટીમાંના પાકપરસ્તોએ શયતાનિયતની હદ ઓળંગી છે. જ્યારે પણ જેહાદી આતંકવાદીઓ વિરુદ્ધ લશ્કર, અર્ધલશ્કરી દળોનું ઓપરેશન શરુ થાય કે, કાશ્મીર ઘાટીના એ પાકિસ્તાની ફંડીંગથી પ્રેરિત પાકિસ્તાની એજન્ટો આપણા સુરક્ષા દળોના વીર જવાનોના માર્ગ ઉપર અંતરાયો ઊભા કરે છે. તેમના ઉપર પત્થરબાજી કરે છે; ઘાતક હથિયારોથી હુમલાઓ પણ કરે છે. એ રીતે સુરક્ષા દળોને સામેથી આતંકવાદીઓ વિરુદ્ધ અને પાછળથી પાકપરસ્ત એજન્ટો સામે લડવું પડે છે. આવી ગંભીર કટોકટીની પરિસ્થિતિમાં આપણા વીર જવાનો અનન્ય રાષ્ટ્રભક્તિ, બહાદુરી અને બલિદાની ભાવનાથી જાનના જોખમે તેમની કપરી કામગીરી સફળતાથી પાર પાડી રહ્યા છે.